Прдавац

Прдавац је птица којој прети изумирање и због тога је заштићен законом не само у Србији, него и у целом свету. Своје смешно, народско име, добио је по звуку који се чује када се оглашава. Живи углавном у пољу, а боја његовог перја, која је пругасто светлосмеђа, помаже му да се сакрије. Храни се углавном инсектима. Ипак, иако се труди да се сакрије, није сигурно да ће још дуго успети да опстане. Његов опстанак је угрожен ширењем пољопривредних површина, као и великим пољопривредним машинама. Људи уништавају његово станиште да би направили њиве. Велике, модерне пољопривредне машине које људи користе да би обрађивали земљу често усмрћују прдавце.
 * Питања:**
 * 1) **По чему је прдавац добио име?**
 * 2) **Како изгледа, чиме се храни и где живи?**
 * 3) **Због чега спада у угрожене животиње? Чиме је угрожен његов опстанак?**